Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: bizottságai tagjainak tiszteletdíjáról szóló 4/2007. (II. 26.) számú KT. rendelete (a továb biak ban: Ör.) 1. §
Paragraph Index: 775

(3) bekezdésének és a 2. §-a tör vényellenességére mutatott rá, kezdeményezve azok módosítását. A hivatalvezetõ álláspontja szerint az Ör. 1. § (3) bekezdése több okból tör vénysértõ: egyrészt a nem képviselõ bizottsági tagok tiszteletdíja többszörösen meghaladja a képviselõ bizottsági tagok tiszteletdíját, másrészt a tiszteletdíj mértéke meghaladja a polgármesteri tisztség ellátásának egyes kérdéseirõl és az önkormányzati képviselõk tiszteletdíjáról szóló 1994. évi LXIV. tör vény ben (a továb biak ban: Pttv.) írt felsõ határt. A hivatalvezetõ felhívta a figyelmet arra is, hogy az Ör. 2. §-a azért tör vénysértõ, mert kizárta a tiszteletdíjban részesülõk körébõl az alpolgármestert, márpedig Mikepércs háromezernél több lakosú település, ahol a Pttv. alapján kötelezõ megállapítani tiszteletdíjat az alpolgármesternek. A Képviselõ-testület megtárgyalta a tör vényességi észrevételt, de azt nem fogadta el. Álláspontja szerint nem alkotmánysértõ az, ha a döntéshozó kedvezõbb feltételeket biztosít más csoportnak, mint saját magának, fõleg akkor nem, ha azt egyhangú döntésével fejezi ki, szabad akarat elhatározásával. Azzal is érvel, hogy a bizottságok külsõs tagjai ülésen való részvételüket csak úgy tudják biztosítani, ha vagy szabadságot vesznek ki az ülés napjára, vagy – idõponttól függõen – elkéredzkednek a munkaidõ letelte elõtt. Ezzel hátrányos helyzetbe kerülnek, kedvezõtlen esetben munkahelyük megtartását veszélyeztethetik. A Képviselõ-testület a döntését pozitív diszkriminációnak tekinti, ami – úgy véli – nem alkot mány elle nes. Az alpolgármester tiszteletdíjának mellõzésérõl a Képviselõ-testület nem nyilvánított véleményt. A közigazgatási hivatal vezetõje ezek után fordult az Alkotmánybírósághoz kezdeményezve az Ör. megjelölt rendelkezéseinek a megsemmisítését, mert azok tör vényi rendelkezésekkel ellentétesek. II.

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes